LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2007 M. LAPKRIČIO 28 D. ĮSAKYMO Nr. 3D-521 „DĖL ŽEMĖS ŪKIO VALDŲ, ŪKININKŲ ŪKIŲ IR ŪKINIUS GYVŪNUS ĮREGISTRAVUSIŲ SUBJEKTŲ ŪKIŲ, KURIE NEĮREGISTRUOTI ŽEMĖS ŪKIO IR KAIMO VERSLO AR ŪKININKŲ ŪKIŲ REGISTRUOSE, EKONOMINIO DYDŽIO, IŠREIŠKIAMO EUROPINIO DYDŽIO VIENETAIS, SKAIČIAVIMO METODIKOS PATVIRTINIMO“ PAKEITIMO

2010 m. kovo 8 d. Nr. 3D-205

Vilnius

P a k e i č i u Žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti Žemės ūkio ir kaimo verslo ar Ūkininkų ūkių registruose, ekonominio dydžio, išreiškiamo europinio dydžio vienetais, skaičiavimo metodiką, patvirtintą Lietuvos Respublikos žemės ūkio ministro 2007 m. lapkričio 28 d. įsakymu Nr. 3D-521 „Dėl Žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti Žemės ūkio ir kaimo verslo ar Ūkininkų ūkių registruose, ekonominio dydžio, išreiškiamo europinio dydžio vienetais, skaičiavimo metodikos patvirtinimo“ (Žin., 2007, Nr. 126-5141; 2009, Nr. 125-5401), ir išdėstau ją nauja redakcija (pridedama).

Žemės ūkio ministras	Kazys Starkevičius

PATVIRTINTA

Lietuvos Respublikos žemės ūkio

ministro 2007 m. lapkričio 28 d.

įsakymu Nr. 3D-521

(Lietuvos Respublikos žemės ūkio

ministro 2010 m. kovo 8 d.

įsakymo Nr. 3D-205 redakcija)

ŽEMĖS ŪKIO VALDŲ, ūkininkų ūkių ir ŪKINIUS GYVŪNUS įregistravusių SUBJEKTŲ ŪKIŲ, kurie NEĮregistruoti žemės ūkio ir kaimo verslo AR ŪKININKŲ ŪKIŲ REGISTRUOSE, EKONOMINIO DYDŽIO, IŠREIškiamo EUROPINIO DYDŽIO VIENETAIS, SKAIČIAVIMO METODIKA

I. BENDROSIOS NUOSTATOS

1. Žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti Žemės ūkio ir kaimo verslo ar Ūkininkų ūkių registruose, ekonominio dydžio, išreiškiamo europinio dydžio vienetais, skaičiavimo metodika (toliau – Metodika) reglamentuoja žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti Žemės ūkio ir kaimo verslo ar Ūkininkų ūkių registruose (toliau – valda (ūkis), ekonominio dydžio nustatymo europinio dydžio vienetais tvarką.

2. Valdos (ūkio) ekonominio dydžio skaičiavimai atliekami remiantis 1985 metų birželio 7 d. Europos Komisijos sprendimo 85/377/EEB, nustatančio Bendrijos žemės ūkio valdų tipologiją (OL 2004 m. specialusis leidimas, 3 skyrius, 6 tomas, p. 198), su paskutiniais pakeitimais, padarytais 2003 m. gegužės 16 d. Europos Komisijos sprendimu 2003/369/EB (OL 2004 m. specialusis leidimas, 3 skyrius, 38 tomas, p. 564), nuostatomis.

3. Šioje metodikoje vartojamos sąvokos:

Standartinis gamybinis pelnas (toliau – SGP) – skirtumas tarp iš vieno pasėlių hektaro ar gyvulio per metus gautos produkcijos vertės (pridėjus tiesiogines išmokas) ir tiesiogiai jos gamybai reikalingų išlaidų (numatytų EK sprendime 85/377/EEB): sėklų, sodinukų, trąšų, pašarų, augalų apsaugos priemonių, vaistų, veterinarijos paslaugų, gyvulių sėklinimo, pasėlių ir gyvulių draudimo, dirvos analizės, pieno testų, produkcijos pakavimo, saugojimo ir kt. išlaidų.

Europinio dydžio vienetas (toliau – EDV) – valdos (ūkio) ekonominio dydžio matavimo vienetas Europos Sąjungoje. Europos Komisija yra nustačiusi (1990 m. sausio 16 d. Europos Komisijos sprendimas 90/36/EEB, nustatantis agroekonominės tendencijos koeficientą, naudojamą Bendrijos ūkių tipologijoje europiniam dydžio vienetui apibrėžti (OL 2004 m. specialusis leidimas, 3 skyrius, 10 tomas, p. 15), kad 1 EDV lygus 1200 eurų, tačiau dėl infliacijos ir kitų makroekonominių rodiklių, lemiančių žemės ūkio ekonomines tendencijas, jo dydis gali būti keičiamas.

Paslaugos žemės ūkiui – Žemės ūkio ministerijos patvirtintame sąraše (Lietuvos Respublikos žemės ūkio ministro 2002 m. gruodžio 31 d. įsakymas Nr. 528 (Žin., 2003, Nr. 4-164; 2008, Nr. 31-1093) išvardytos su žemės ūkiu susijusios paslaugos.

II. INFORMACIJOS ŠALTINIAI Valdos (ūkio) EKONOMINIam DYDŽIui NUSTATYtI

4. Valdų (ūkių) duomenys apie deklaruotas žemės ūkio naudmenas ir laikomus ūkinius gyvūnus gaunami iš VĮ Žemės ūkio informacijos ir kaimo verslo centro (toliau – ŽŪIKVC) valdomų registrų ir šios metodikos 16 ir 17 punktuose nurodytų informacinių sistemų.

5. EDV dydis nustatomas sprendimu 85/377/EEB. Jo koregavimo koeficientas pateiktas sprendime 90/36/EEB.

6. Produkcijos rūšių standartinis gamybinis pelnas pateikiamas šios metodikos 1 priede.

7. Paslaugų žemės ūkiui pardavimo (teikimo) pajamų normatyvas apskaičiuojamas atsižvelgiant į Ūkių apskaitos duomenų tinklo tyrimo rezultatų duomenis.

III. valdos (ūkio) EKONOMINIO DYDŽIO, IŠREIškiamo EDV, APSKAIČIAVIMAS

8. Valdos (ūkio) bendrasis SGP apskaičiuojamas dauginant valdos (ūkio) atitinkamos produkcijos rūšies SGP iš auginamų augalų pasėlių plotų ir kiekvienos rūšies ūkinių gyvūnų vidutinio metinio skaičiaus. Sandaugas susumavus gaunamas valdos (ūkio) bendrasis SGP litais:

čia:

BSGP – bendrasis SGP,

– i-osios rūšies auginamų augalų pasėlių plotas, ha;

– j-osios rūšies ūkinių gyvūnų vidutinis skaičius už atitinkamą laikotarpį, vnt.;

– i-osios rūšies auginamų augalų produkcijos SGP, litais;

– j-osios rūšies ūkinių gyvūnų produkcijos SGP, litais.

9. Nustatant valdos (ūkio) ekonominį dydį, išreiškiamą EDV, valdos (ūkio) bendrasis SGP litais dalijamas iš EDV (1200 EUR), išreikšto litais pagal Lietuvos banko nustatytą lito ir euro santykį. Tuo atveju, kai valdoje (ūkyje) užsiimama ir (arba tik) paslaugų žemės ūkiui teikimu, prie nustatyto (jeigu toks nustatomas) valdos (ūkio) ekonominio dydžio, išreiškiamo EDV, pridedama Metodikos 12 punkte nustatyta tvarka apskaičiuota valdos (ūkio) ekonominio dydžio dalis.

10. Jei valdoje (ūkyje) auginami žolėdžiai ūkiniai gyvuliai, pašarinių augalų (žolės, pašariniai šakniavaisiai, silosiniai kukurūzai ir kiti pašariniai augalai, išskyrus natūralias pievas ir ganyklas bei kultūrines pievas (daugiau kaip 5 metų), SGP neskaičiuojamas.

11. Paršelių SGP skaičiuojamas tik tuo atveju, jei valdoje (ūkyje) nelaikomos paršavedės.

12. Valdos (ūkio) ekonominio dydžio, išreiškiamo EDV, dalis už paslaugų žemės ūkiui teikimą apskaičiuojama valdos (ūkio) metinę paslaugų žemės ūkiui pardavimo (teikimo) pajamų sumą dalijant iš normatyvo, kuris atitinka 1 valdos (ūkio) ekonominį dydį (EDV) ir prilyginamas 7 500 Lt paslaugų žemės ūkiui metinių pardavimo (teikimo) pajamų sumai.

13. Valdos (ūkio), kurioje vykdomas paslaugų žemės ūkiui teikimas, ekonominis dydis, išreiškiamas EDV, pagal nustatytą pardavimo pajamų normatyvą apskaičiuojamas remiantis subjekto ŽŪIKVC pateiktos Pažymos apie žemės ūkio veiklos subjekto pajamas per praėjusius kalendorinius metus (toliau – Pažyma) duomenimis. Šią Pažymą subjektas parengia vadovaudamasis Žemės ūkio veiklos subjektų pajamų dalies, gaunamos iš žemė ūkio veiklos, įvertinimo metodikos, patvirtintos Lietuvos Respublikos žemės ūkio ministro 2003 m. vasario 26 d. įsakymu Nr. 3D-66 (Žin., 2003, Nr. 22-936; 2009, Nr. 88-3782), nuostatomis. Naujai įsteigtų kooperatinių bendrovių (kooperatyvų) valdos ekonominis dydis taikant paslaugų žemės ūkiui pardavimo pajamų normatyvą nustatomas remiantis subjekto pateikta Pažyma apie prognozuojamas pirmųjų veiklos metų pajamas.

14. Pažymos teikiamos ŽŪIKVC ne vėliau kaip iki einamųjų metų gegužės 15 d.

15. Valdos (ūkio) ekonominis dydis, išreiškiamas EDV, per metus skaičiuojamas du kartus:

– už laikotarpį, prasidedantį praėjusiųjų metų liepos 1 d. ir pasibaigiantį einamųjų metų birželio 30 d. (naudojami einamųjų metų pasėlių duomenys) (rodiklio reikšmė skelbiama einamųjų metų liepos 20 d). Šiuo laikotarpiu valdos (ūkio) ekonominio dydžio dalis už paslaugų žemės ūkiui teikimą neskaičiuojama;

– už laikotarpį, prasidedantį sausio 1 d. ir pasibaigiantį gruodžio 31 d. (rodiklio reikšmė skelbiama kitų metų sausio 30 d.).

16. Auginamų augalų pasėlių plotų duomenys imami iš Nacionalinės mokėjimo agentūros prie Žemės ūkio ministerijos supaprastintų tiesioginių išmokų informacinės sistemos (STIS) duomenų bazės, kurioje užfiksuoti deklaruoti pasėlių plotai ir augalų rūšys kiekvienų metų sausio 1 dieną. Valdos (ūkio) ekonominio dydžio, išreiškiamo EDV, skaičiavimai už laikotarpį, prasidedantį praėjusių metų liepos 1 d. ir pasibaigiantį einamųjų metų birželio 30 d., atliekami remiantis VĮ Žemės ūkio informacijos ir kaimo verslo centro Paraiškų apdorojimo informacinėje sistemoje sukauptais duomenimis, o iki rugpjūčio mėnesio 31 d. atliekami pakartotini valdos (ūkio) ekonominio dydžio skaičiavimai remiantis STIS duomenimis;

17. Ūkinių gyvūnų vidutinis skaičius už atitinkamą laikotarpį apskaičiuojamas remiantis Ūkinių gyvūnų registro duomenų bazių duomenimis. Apskaičiuojant vidutinį ūkinių gyvūnų skaičių už atitinkamą laikotarpį, imami to laikotarpio kiekvieno mėnesio paskutinę dieną šiame registre fiksuoti duomenys.

18. Tuo atveju, kai skaičiuojamas bendrasis valdos (ūkio) ekonominis dydis, išreiškiamas EDV, susidedantis iš dalių už žemės ūkio produkciją ir už paslaugų žemės ūkiui teikimą, valdos (ūkio) ekonominis dydžio, išreiškiamo EDV, dalis už žemės ūkio produkciją nustatoma pagal ŽŪIKVC administruojamų registrų ir susijusių registrų bei informacinių sistemų duomenis, o valdos (ūkio) ekonominio dydžio, išreiškiamo EDV, dalis už paslaugų žemės ūkiui teikimą – pagal pateiktos Pažymos skiltyje „Pajamos iš paslaugų žemės ūkiui teikimo“ nurodytą pajamų sumą.

19. Valdos ekonominio dydžio, išreiškiamo EDV, dalis už paslaugų žemės ūkiui teikimą skaičiuojama įtraukiant valdos valdytojo bei valdos partnerių pateiktus duomenis apie per praėjusius kalendorinius metus gautas pajamas (valdos valdytojo šeimos narių duomenys neįtraukiami).

20. Į valdos ekonominio dydžio, išreiškiamo EDV, skaičiavimą įtraukiami valdos valdytojo bei valdos partnerių duomenys (valdos valdytojo šeimos narių duomenys neįtraukiami).

21. Į ūkio ekonominio dydžio, išreiškiamo EDV, skaičiavimą įtraukiami tik ūkininko duomenys. Ūkininko ūkio partneriams ekonominis dydis, išreiškiamas EDV, skaičiuojamas individualiai, remiantis atitinkamų registrų turimais duomenimis.

IV. INSTITUCIJOS, ATSAKINGOS UŽ valdos (ūkio) EKONOMINIO DYDŽIO, IŠREIškiamo EDV, NUSTATYMĄ

22. Už Lietuvoje auginamų augalų ir ūkinių gyvūnų SGP apskaičiavimą ir paslaugų žemės ūkiui pardavimo pajamų normatyvo nustatymą, šios metodikos 1 priede nurodytų žemės ūkio produkcijos rūšių suderinamumą su aktualiu pasėlių klasifikatoriumi atsakingas Lietuvos agrarinės ekonomikos institutas.

23. Už valdos (ūkio) ekonominio dydžio, išreiškiamo EDV, nustatymą ir pateikimą valdų (ūkių) valdytojams atsakingas ŽŪIKVC.

V. BAIGIAMOSIOS NUOSTATOS

24. Valdos ar ūkio valdytojas, nesutinkantis su valdos (ūkio) ekonominio dydžio, išreiškiamo EDV, nustatymo rezultatais, gali kreiptis į VĮ Žemės ūkio informacijos ir kaimo verslo centrą ir patikslinti savo valdos (ūkio) duomenis arba skųsti atitinkamos institucijos veiksmus (neveikimą) teisės aktų nustatyta tvarka.

25. Už Pažymoje teikiamų duomenų teisingumą, tikslumą bei išsamumą atsako duomenų teikėjas.

26. Valdos (ūkio) ekonominio dydžio, išreiškiamo EDV, apskaičiavimo pavyzdys pateikiamas 2 priede.

_________________

Žemės ūkio valdų, ūkininkų ūkių ir

ūkinius gyvūnus įregistravusių subjektų

ūkių, kurie neįregistruoti Žemės ūkio ir

kaimo verslo ar Ūkininkų ūkių

registruose, ekonominio dydžio,

išreiškiamo europinio dydžio vienetais,

skaičiavimo metodikos

1 priedas

(Lietuvos Respublikos žemės ūkio

ministro 2010 m. kovo 8 d.

įsakymo Nr. 3D-205 redakcija)

ŽEMĖS ŪKIO PRODUKCIJOS RŪŠIŲ SGP*

Pavadinimas	Matavimo vienetas	Reikšmė, Lt
Kviečiai	ha	939
Rugiai	ha	552
Miežiai	ha	739
Avižos	ha	498
Kukurūzai grūdams	ha	810
Kiti grūdiniai augalai	ha	561
Ankštiniai javai	ha	760
Bulvės	ha	2641
Cukriniai runkeliai	ha	4355
Pašariniai šakniavaisiai	ha	1208
Lauko daržovės, braškės	ha	4532
Uždaro grunto daržovės, braškės	ha	82084
Lauko gėlės	ha	4532
Šiltnaminės gėlės	ha	82084
Vienmetės ir daugiametės žolės (mažiau kaip 5 metų)	ha	168
Kukurūzai žaliajam pašarui	ha	669
Kiti pašariniai augalai	ha	364
Sėklos ir sodinukai	ha	1327
Kiti augalai	ha	684
Pūdymai	ha	84
Rapsai	ha	1151
Kiti aliejiniai augalai	ha	1151
Linai	ha	1182
Aromatiniai, medicininiai augalai	ha	2001
Kiti pramoniniai augalai	ha	2001
Kultūrinės pievos (daugiau kaip 5 metų)	ha	106
Natūralios pievos ir ganyklos	ha	39
Vaisiai ir uogos	ha	3548
Medelynai	ha	30917
Kiti daugiamečiai augalai	ha	100
Grybai	ha	2239400
Darbiniai arkliai	vnt.	1
Kiti arkliai	vnt.	410
Galvijai <1 m.	vnt.	198
Buliai 1–<2 m.	vnt.	589
Telyčios 1–<2 m.	vnt.	93
Buliai >=2 m.	vnt.	487
Telyčios >=2 m.	vnt.	132
Melžiamos karvės (pieninių veislių)	vnt.	1506
Kitos karvės (mėsinių ir mėsinių mišrūnų veislių)	vnt.	517
Ėriavedės	vnt.	93
Kitos avys (avinai, avys)	vnt.	30
Ožkos vedeklės	vnt.	239
Kitos ožkos (ožiai, ožkos)	vnt.	85
Paršeliai iki 2 mėn.	vnt.	52
Paršavedės	vnt.	585
Kitos kiaulės (kuiliai, kiaulės nuo 2 iki 8 mėn., kiaulės daugiau kaip 8 mėn.)	vnt.	234
Mėsiniai viščiukai (broileriai)	vnt.	2,05
Vištos dedeklės	vnt.	3,11
Kiti paukščiai (žąsys, antys, kalakutai, putpelės, stručiai, kurapkos, fazanai, balandžiai, povai)	vnt.	12,00
Triušiai (nuo 5 mėn.)	vnt.	26
Bičių šeimos	vnt.	90
Elniai	vnt.	1489
Danieliai	vnt.	388
Šinšilai	vnt.	78
Audinės	vnt.	51
Stumbrai	vnt.	862
Muflonai	vnt.	341
Lapės	vnt.	80
Sraigės	ha	6270

*Augalų pasėliams, nepriklausomai nuo to, ar nuėmus derlių jie suariami, ar paliekamos ražienos, taikoma ta pati SGP reikšmė.

_________________

Žemės ūkio valdų, ūkininkų ūkių ir

ūkinius gyvūnus įregistravusių subjektų

ūkių, kurie neįregistruoti Žemės ūkio ir

kaimo verslo ar Ūkininkų ūkių

registruose, ekonominio dydžio,

išreiškiamo europinio dydžio vienetais,

skaičiavimo metodikos

2 priedas

(Lietuvos Respublikos žemės ūkio

ministro 2010 m. kovo 8 d.

įsakymo Nr. 3D-205 redakcija)

valdos (ūkio) EKONOMINIO DYDŽIO, išreiškiamo EDV, APSKAIČIAVIMO PAVYZDYS

1. Valdos (ūkio) ekonominio dydžio dalies už žemės ūkio produkciją apskaičiavimas

Produkcijos rūšys	Augalai ha, gyvuliai vnt.	Standartinis gamybinis pelnas (SGP) Lt/ha; Lt/gyvuliui	Iš viso SGP Lt/ha; Lt/gyvuliui

(2x3)
1	2	3	4
Kviečiai	5	939	4695
Miežiai	3	739	2217
Bulvės	0,5	2641	1320
Daugiametės žolės	9	106	x
Melžiamos karvės	7	1506	10542
Veršeliai iki 1 metų	3	198	594
Bulius 1–<2 m.	1	589	589
Telyčia 1–<2 m.	1	93	93
Bendrasis SGP	x	20050
EDV*	4,8

2. Valdos (ūkio) ekonominio dydžio dalies už paslaugų žemės ūkiui teikimą apskaičiavimas

Pajamos	Suma Lt
Pajamos iš paslaugų žemės ūkiui teikimo	8750
EDV**	1,2

3. Bendras valdos (ūkio) EDV (EDV* + EDV**)	6,0

*Apskaičiuojama bendrąjį SGP (20051) dalijant iš nustatyto EDV (1200 EUR), išreikšto litais (4143,36 Lt).

**Apskaičiuojamas paslaugų žemės ūkiui metines pardavimo (teikimo) pajamas (8750), kurios bus nurodytos Pažymos apie žemės ūkio veiklos subjekto pajamas per praėjusius kalendorinius metus eilutėje „Pajamos iš paslaugų žemės ūkiui teikimo“, dalijant iš 7500 Lt.

_________________